पाएं अपने शहर की ताज़ा ख़बरें और फ्री ई-पेपरडाउनलोड करें
मंगराेप थाना क्षेत्र में चित्तौड़गढ़ रोड पर मंडपिया पुलिस चौकी के सामने स्थित पेट्रोल पंप पर नाइट कर्फ्यू के कारण पेट्राेल भरने से मना करने पर कर्मचारियों से मारपीट और पंप पर ताेड़-फाेड़ करने के मामले में बाइक सवार 3 युवकाें काे पुलिस ने गिरफ्तार कर लिया। मंगराेप थाना प्रभारी माेतीराम रायका ने बताया कि भीलवाड़ा-चित्तौड़ राजमार्ग पर मंडपिया चौकी के सामने स्थित एसएन पेट्रोल पंप पर 3 मई की रात करीब 9 बजे बाइक सवार 3 युवक आए थे। उन्होंने पेट्रोल भरने को कहा तो पंपकर्मियों ने नाइट कर्फ्यू की पालना में पेट्राेल भरने से मना कर दिया।
इस पर बाइक सवार युवकाें ने पंपकर्मियों पर हमला कर दिया और उन्हें जान से मारने की धमकी दी। इन युवकाें ने पेट्राेल पंप पर ताेड़-फाेड़ की और पेट्रोल भरने की मशीन को डंडों से तोड़ दिया। इसकी पूरी घटना पंप पर लगे सीसीटीवी कैमरे में कैद हाे गई। पेट्रोल पंप मालिक निजामुद्दीन शेख की सूचना पर मंगरोप पुलिस ने मामला दर्ज किया।
इधर, इस मामले में पुलिस की जांच में बाइक सवार युवकाें की पहचान मांडलगढ़ निवासी जगदीश पुत्र बंशीलाल प्रजापत, गठीलाखेड़ा निवासी राेशनलाल पुत्र लादूलाल सालवी और मंगराेप थाना क्षेत्र के साेलाें का खेड़ा निवासी किशनलाल जाट के रूप में हुई, जिन्हें शांतिभंग में गिरफ्तार किया है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn